એવા દિવસો હતા જ્યારે હું નાની નાની વાતે ખોટું લગાડી જતી હતી અને રાઈનો પહાડ બનાવી નાખતી હતી. આ સમયે હું ગમે ત્યારે મારા બોયફ્રેન્ડને કોલ કરતી અને તેની સાથે મારી રામાયણ લઈને બેસી જતી. ત્યારે તે ફક્ત મારી ફરિયાદ જ સાંભળતો તેવું નહોતું પણ સોલ્યુશન પણ આપતો હતો. જોકે પછી મને જ્યારે અનુભવાયું કે હું કેટલું ખોટું કરી રહી છું ત્યારે મે તેની માફી પણ માગી પણ મને એ વાતનો વિશ્વાસ તો આવી જ ગયો કે તે મારા માટે કંઈપણ કરી શકે છે.